Els vins de la DO `Valencia´ es presenten a Gandia amb la I Ruta del Maridatge
27 novembre 2019

## Els vins de la DO \`Valencia´ es presenten a Gandia amb la I Ruta del Maridatge27 novembre 2019Última actualització: 14 juliol 2025

![](../gestion/img/_AO_3056-copia.jpg)  
  

La Denominació d'Origen “Valencia” arriba a la ciutat amb la **primera Ruta del Maridatge Gandia**. Ho anunciat aquest matí el **regidor de Polítiques Econòmiques i Comerç, Ferran Martínez**, i la **directora de comunicació de Consell Regulador de la Denominació d’Origen “Valencia”, Pamela Beltrán**   

_“L'objectiu, donar a conèixer i incrementar la notorietat dels seus vins en Gandia, creant un esdeveniment gastronòmic molt atractiu per al públic. La iniciativa, compta amb la col·laboració de l’Associació d’Hostalers del Raval-Prado-Centre Històric, els hostalers de Corea, Grau i la Platja”_, ha indicat Martínez.

 Així, del **28 de novembre al 8 de desembre**, 30 locals de tapes d’aquests districtes se sumen a aquesta iniciativa que té com a finalitat oferir una copa de vi de la DO “Valencia”, maridada amb una exquisida tapa gurmet, per tan sols 3€.

        D'aquesta forma, la DO “Valencia” irromp en l'hostaleria de la nostra ciutat, amb una atractiva acció promocional, en la qual unim _“els nostres millors vins amb la millor gastronomia de la zona, per a mostrar com es pot potenciar el sabor dels vins i realçar el plaer de degustar-los, si s'acompanyen de la tapa adequada”_, ha assegurat el **president de la DO Valencia, Cosme Gutiérrez**.

        El president de la DO “Valencia” ressalta l'excel·lent col·laboració de l'Ajuntament, així com dels establiments participants en aquesta acció, _“pel seu suport a l'hora d'arrancar aquesta primera edició del repte a Gandia, que esperem tinga un magnífic acolliment”_.

**Premis amb paladar**

        Amb la finalitat de fer encara més atractiu aquest repte, animant al públic a participar-hi, s'hi han creat els anomenats Premis amb Paladar, on els participants tenen l'oportunitat de guanyar a través d'un sorteig: Un cap de setmana enològic per a dues persones, cursos de tast i lots de productes.  

_“La dinàmica per a entrar en el sorteig és molt senzilla. Els clients han de recollir, en qualsevol establiment participant, un carnet gurmet, que hauran d'emplenar després de visitar cinc locals diferents adherits a la campanya_”, ha explicat Beltrán.

        Les xarxes socials també juguen un paper important en aquesta nova edició. A través del Facebook i Instagram de la DO “Valencia”:

        Facebook: VinosDOValencia

        Instagram: vinovalencia.do

        A les xarxes de l’Ajuntament de Gandia també s’hi pot consultar el plànol amb els establiments participants, així com la carta de tapes i els horaris.

**Excel·lent acolliment en edicions anteriors**

Cal recordar, que la DO “Valencia” celebra des de fa tres anys el seu Repte del Maridatge a la ciutat de València, amb uns excel·lents resultats; En 2016,  la DO “Valencia” va posar en marxa a la ciutat del Túria la primera edició, amb la col·laboració d'una trentena de locals de les zones emblemàtiques, i fins al moment s'han celebrat un total de cinc edicions amb un gran nombre de locals que s'han anat sumant en cada nova edició.

        _“Creiem que és una iniciativa que ha aconseguit consolidar-se a la ciutat de València, donada l'excel·lent acolliment i l'elevada participació per part del públic. Un èxit que ens ha animat a posar-lo en marxa a Gandia, amb la finalitat d'incrementar la presència dels nostres vins en l'hostaleria d'aquesta important localitat valenciana, oferint als consumidors l'oportunitat de conèixer-los i gaudir-los,  acompanyats d'exquisides  combinacions culinàries”_, ha conclòs Gutiérrez.

[Twittear](https://twitter.com/share)